Anexă

 la Hotărîrea Guvernului nr.\_\_\_\_\_\_\_\_\_

 din \_\_\_\_\_ \_\_\_\_\_\_\_\_\_\_\_\_\_\_\_ 2016

**PLANUL DE ACȚIUNI**

**pentru susținerea populației de etnie romă din Republica Moldova**

**pentru anii 2016-2020**

**Întroducere**

Planul de acţiuni pentru susținerea populației de etnie romă din Republica Moldova pentru anii2016-2020 (în continuare – Planul de acţiuni) este o continuitate a angajamentelor Guvernului Republicii Moldova în edificarea socială de incluziune a romilor, în conformitate cu Hotărîrile Guvernului nr. 494 din 08.07.2011 şi nr.56 din 31.01.2012 ,,Cu privire la aprobarea Planului de acţiuni pentru susţinerea populației de etnie romă din Republica Moldova pentru anii 2011 – 2015”.

Elaborarea Planului de acţiuni este prevăzută expres în Planul naţional de acţiuni pentru implementarea Acordului de Asociere Republica Moldova – Uniunea Europeană pentru anii 2014-2016 (aprobat prin Hotărîrea Guvernului nr. 808 din 7 octombrie 2014).

Principalele obiective trasate în Planul de acţiuni prevăd:

# crearea unui sistem educațional incluziv și eficient bazat pe principiile echității, nedescriminării și respectului diversității, care va contribui la integrarea populației de etnie romă în societate;

# sporirea semnificativă a încadrării persoanelor de etnie romă în cîmpul muncii și creșterea bunăstării economice a acestora;

# ameliorarea stării sănătății populației de etnie romă și asigurarea accesului nediscriminatoriu la serviciile medicale;

# asigurarea condițiilor decente de locuri pentru persoanele de etnie romă și sporirea calității vieții acestora;

# îmbunătățirea participării romilor și reducerea discriminării.

# Considerînd situația social-economică a romilor, Planul de acţiuni este un document de politici care planifică modul de soluționare a problemelor comunităților de romi, precum şi vine să asigure implementarea unei politici la nivel naţional implicînd o abordare specifică romilor.

# Astfel, Planul de acţiuni prevede un şir de măsuri specifice și responsabilități în domenii precum: educație, sănătate, muncă și protecție socială, cultură, participare în structuri decizionale. Mediatorii comunitari vor constitui în continuare un instrument important în asigurarea şi sporirea accesului romilor la servicii de educație, asistență medicală, încadrare în cîmpul muncii, documentare și condiții îmbunătățite de locuit, evaluat, conform raportului Biroului Relații Interetnice, ca unul de succes pentru comunitatea de romi.

În acest context, Planul de acțiuni relevă și necesitatea realizării continue a studiilor tematice care să vină cu o completare a informațiilor și datelor cantitative și calitative privind viața romilor și a îmbunătățirilor necesare.

**1. Situația socială a romilor**

La recensămîntul populaţiei din 2004 au fost înregistraţi 12 271 persoane care s-au identificat de etnie romă - 0,36% din totalul populaţiei2.

Condițiile de viață precare și situația socială defavorizată a populaţiei de etnie romă din Republica Moldova constituie o problemă abordată în diferite rapoarte naţionale și internationale[[1]](#footnote-1).

După anii 1990, romii devin semnificativ mai săraci şi mai vulnerabili decât ne-romii, confruntîndu-se cu excluziunea pe piața muncii și a anumitor servicii.

Indicatorii de măsurare a excluziunii sociale în Republica Moldova, indică faptul că, majoritatea romilor trăiesc într-o sărăcie extremă și chair sub nivelul de subzistență. Ratele de ocupare şi veniturile în rândul romilor sunt în prezent mult inferioare celor ale întregii populaţii, sau chiar faţă de cele ale ne-romilor.

Nivelul scăzut de **educaţie** a populaţiei de etnie romă corelează direct cu nivelul de sărăcie a lor, dar şi cu o serie de alţi factori ce au influențat asupra accesului necorespunzător la serviciile de dezvoltare timpurie a copiilor, abandonului, absenteismului şi părăsirii timpurii a sistemului de educaţie*,* precum şi nivelului scăzut de implicare a părinților în susținerea copiilor de a fi înrolaţi în diferite trepte de învăţămînt.

Educaţia reprezintă o şansă de incluziune a romilor, iar sporirea participării lor la educaţie, creşterea rezultatelor la învăţătură necesită mult efort.

Lipsa posibilităţilor **de angajare în muncă,** lipsa **securităţii sociale** **pe piaţa muncii** generează în mod direct situaţia social-economică precară a romilor, care conduce, la rîndul ei, la starea de sărăcie urmată de toate consecinţele negative ale fenomenului.

Accesul romilor **la locuinţă** determină vulnerabilitatea acestora privind excluziunea socială, generînd marginalizarea lor. O proporţie semnificativă a romilor trăieşte în case de proastă calitate, cu infrastructură necorespunzătoare, supraaglomerate şi fără siguranţa unui titlu de proprietate. În majoritatea cazurilor, romii care deţin o locuinţă, nu deţin acte de proprietate asupra locuinţei, sau asupra terenului aferent casei de locuit.

Totodată, accesul populaţiei de etnie romă la **serviciile publice** şi **instituţiile de drept** reprezintă elemente ce influenţează asupra dimensiunii excluziunii sociale a acestora. Percepţia securităţii publice reduse în localitate, nivelul redus de încredere în poliţie, nivelul redus de încredere în sistemul judiciar reflectă neîncrederea persoanelor de etnie romă în poliţie şi în justiţie, insecuritatea în localitate, precum şi ineficienţa instituţiilor de drept în asigurarea siguranţei lor.

Majoritatea romilor nu dispun de **documente de identitate**, ceea ce le limitează şi mai mult accesul la serviciile de bază, inclusiv îngrijirea medicală, participarea la vot etc. Un obstacol major constă în prezentarea unei dovezi de reşedinţă, pe care mulţi romi nu o pot face din cauza situaţiilor lor locative neoficiale, dar şi analfabetismului în rîndul acestora.

Diversitatea culturală este o trăsătură caracteristică Republicii Moldova, **cultura** minorității romilor, însă, avînd cele mai puține posibilităţi pentru dezvoltare și promovare - aceasta fiind o sarcină importantă, comună pentru noi toți.

Cauze unice şi specifice determină excluziunea socială a romilor care derivă din procesele economice și dezavantajele sociale, dar şi din atitudinea societății în ansamblu.

**Necesitatea de reprezentare a minorității rome**

Unul dintre drepturile esenţiale ale persoanelor aparţinând minorităţilor naţionale este participarea efectivă la deciziile politice, în special în domeniile care îi privesc direct. Acest principiu este enunţat și în Convenţia-cadru pentru protecţia minorităţilor naţionale, la care Republica Moldova este parte.

Accesul la informaţii reprezintă şanse şi oportunităţi egale ale tuturor membrilor societăţii la educaţie, muncă, comunicare, garanţii sociale de stat, generînd creşterea nivelului de implicare la viaţa socială şi stabilirea relaţiilor cu instituţiile publice. Prin urmare, accesul limitat la informare al romilor, interesul scăzut al lor faţă de participarea la viaţa socială în general, dar şi indiferenţa factorilor decizionali faţă de participarea acestora la viaţa publică, duce inevitabil la excluziunea cetăţenilor de etnie romă de la participarea socială.

Cu toate acestea, procesul de democratizare în societate are, în acest context, un impact pozitiv asupra populaţiei de etnie romă, oportunitățile pentru reprezentarea intereselor romilor crescînd considerabil. Astfel, asociaţiile obşteşti ale romilor la nivel naţional şi local, precum și Mişcarea social-politică a romilor au un rol important în promovarea intereselor cetăţenilor de etnie romă.

Pentru prima dată în Republica Moldova, cu efortul Programului ONU ,,Femeile în politica”, 2 femei romeau fost alese în funcții de consiliere locale (în satul Chetrosu și în orașul Râșcani), 7 femei rome fiind înregistrate pe listele electorale ale partidelor politice și în calitate de candidate independente în alegerile locale.

Planul de acțiuni prevede acţiuni concrete întru realizarea dreptului comunităților de romi de a participa în viaţa publică, la luarea deciziilor și soluționarea problemelor care îi afectează la diferite niveluri. Realizarea planului şi obținerea rezultatelor scontate necesită, însă, o colaborare dintre structurile guvernamentale şi cele neguvernamentale ale romilor, implicare şi participare din partea reprezentanţilor de etnie romă.

**Măsuri guvernamentale pe termen mediu, punerea lor în aplicare continuă, profesională și dezvoltarea în continuare a planurilor de acțiune anuale aferente**

Analizînd situaţia romilor prin intemediul politicilor existente se definește clar necesitatea promovării integrării romilor - sarcină prioritară a Guvernului care şi-a asumat, pe termen mediu, schimbarea și îmbunătățirea situației populației rome din Republica Moldova.

Pentru a asigura punerea în aplicare proporțională a sarcinilor definite în Plan este necesară elaborarea planurilor de acțiuni anuale la nivel local, întru promovarea realizării concrete a acestor sarcini. Pentru a putea vedea prin atribuțiile prevăzute anual, organele abilitate vor trebui să aloce resurse financiare în propriile capitole bugetare.

În scopul promovării integrării sociale a populației rome, Guvernul Republicii Moldova a stabilit domeniile prioritare în care diferite acţiuni se sprijină una pe cealaltă (Strategia 2020). Pentru a coordona şi evalua acţiunile prezentului Plan, pe domenii, conform instituţiilor relevante a fost instituit Comitetul inter-ministerial.

Criza și constrîngerile financiare din ultima perioadă împiedică implementarea Planurilor de acțiuni similare pe termen lung, fundamentat pe un consens social. În scopul asigurării unei realizări eficiente a Planului menţionat, este imperativă repartizarea adecvată a resurselor financiare disponibile, luând în considerare diferitele cerințe.

În plus, este important să se stabilească un sistem de monitorizare care să efectueze o evaluare sistematică, precum și să se asigure resurse noi, concentrate, în scopul realizării acestor sarcini.

**2. Principiile de bază ale Planului de acțiuni**

Creşterea standardului de viaţă, crearea unui mediu social prietenos pentru toţi cetăţenii Republicii Moldova, dar mai cu seamă, pentru cei care trăiesc la periferia societății este o dorinţă firească.

Pentru atingerea obiectivelor trasate în Planul de acţiuni întru obţinerea rezultatelor scontate sunt necesare a fi respectate principii directoare, precum:

- solidaritate socială, echitate;

- respectarea drepturilor omului, interzicerea practicilor discriminatorii;

- deschidere, transparență;

- conservarea și transmiterea valorilor culturii rome;

- concentrarea resurselor, garanții financiare pentru a asigura durabilitatea şi continuarea programelor.

**3. Cadrul normativ**

Dezvoltarea legislaţiei şi politicilor în domeniul relațiilor interetnice şi protecţiei drepturilor minorităţilor naţionale, inclusiv a persoanelor de etnie romă reprezintă o direcție constantă de acțiune a Guvernului Republicii Moldova.

Republica Moldova dispune de o bază legislativă în domeniu ajustată la standardele internaţionale, conţinînd un ansamblu de legi şi alte acte normative, principalele documente fiind:

- Constituția Republicii Moldova din 27.08.1994;

- Legea cu privire la funcţionarea limbilor vorbite pe teritoriul Republicii Moldova,

nr. 3456-XI din 01.09.1989;

- Legea cu privire la drepturile persoanelor aparţinînd minorităţilor naţionale şi la statutul

 juridic al organizatiilor lor, nr. 382-XV din 19.06.2001;

- Legea privind aprobarea Concepţiei politicii naţionale a Republicii Moldova, nr. 546-XV

 din 19.12.2003;

- Legea cu privire la asigurarea egalităţii, nr. 121 din 25.05.2012;

- Legea privind drepturile copilului, nr. 338-XIII din 15.12.1994

- Legea privind actele de identitate din Sistemul naţional de paşapoarte, nr. 273-XIII din

 09.11.1994;

- Legea privind organizarea judecătorească, nr.514-XIII din 06.07.1995);

- Legea culturii, nr. 413-XIV din 27.05.1999;

- Legea cetăţeniei, nr. 1024-XIV din 02.06. 2000;

- Legea privind accesul la informaţie, nr. 982-XIV din 11.05.2000;

- Legea privind libertatea de conştiinţă, de gîndire şi de religie, nr. 125-XVI din

11.05.2007;

- Codul audiovizualului al Republicii Moldova, nr. 260-XVI din 27.07.2006;

- C**odul educaţiei al republicii moldova**, nr. 152 din 17.07.2014;

Întru susţinerea populaţiei de etnie romă au fost aprobate:

- Ordonanţa Preşedintelui Republicii Moldova ,,Despre unele măsuri pentru dezvoltarea

 culturii ţiganilor în Republica Moldova”, nr.51 din 08.10.1993;

- Ordinul nr. 7 din 31.01.2013 ,,Cu privire la înscrierea termenului ,,rom” în actele de stare

 civilă”, emis de Serviciul Stare Civilă al Ministerului Justiţiei al Republicii Moldova;

- Hotărîrea Guvernului Republicii Moldova ,,Pentru aprobarea Regulamentului-cadru cu

 privire la organizarea activităţii mediatorului comunitar”, nr. 557 din 17.07.2013;

- Hotărîrea Guvernului despre modul de executate a Decretului Preşedintelui Republicii

 Moldova din 22 februarie 1991 „Cu privire la asigurarea dezvoltării culturii naţionale

 ucrainene în republică”, nr.219 din 25.04.1991;

- Hotărîrea Guvernului cu privire la măsurile de asigurare a dezvoltării culturii naţionale

 ruse în republic, nr.336 din 9.07.1991;

- Decretul Preşedintelui Republicii Moldova cu privire la unele măsuri pentru dezvoltarea

 culturii naţionale bulgare, nr.79 din 30.03.1992;

- Hotărîrea Guvernului cu privire la dezvoltarea culturii naţionale a populaţiei bulgare din

 Republica Moldova, nr.428 din 23.06.1992;

- Hotărîrea Guvernului Republicii Moldova cu privire la unele masuri de sustinere a

 ţiganilor din Republica Moldova, nr.131 din 16.02.2001;

- Hotărîrea Guvernului Republicii Moldova cu privire la aprobarea Planului de

 acţiuni  pentru susţinerea ţiganilor/romilor  din Republica Moldova pe anii 2007-2010,

 nr. 1453 din 21.12.2006;

- Hotărîrea Guvernului Republicii Moldova cu privire la aprobarea Planului de acţiuni

 privind susţinerea populaţiei de etnie romă din Republica Moldova pentru anii 2011-2015,

 nr. 494 din  08.07.2011, modificat prin HG nr. 56 din  31.01.2012;

- Decretul Preşedintelui Republicii Moldova privind măsurile pentru asigurarea dezvoltării culturii naţionale evreieşti şi satisfacerea necesităţilor sociale ale populaţiei evreieşti din Republica Moldova, nr.16 din 12.08.1991;

- Hotărîrea Guvernului cu privire la transpunerea în viaţa a Decretului Preşedintelui

Republicii Moldova din 12 august 1991 „Privind măsurile pentru asigurarea dezvoltării culturii naţionale evreieşti şi satisfacerea necesităţilor sociale ale populaţiei evreieşti din Republica Moldova”, nr.682 din 09.12.1991.

Acțiunile prevăzute în Planul de acțiuni pentru susținerea populației de etnie romă din Republica Moldova pentru anii 2016-2020 corelează cu Strategia Națională de Dezvoltate a Guvernului Republicii Moldova ,,Moldova 2020”, Strategia de dezvoltare a sistemului de sănătate (2008-2017), Strategia Națională de Dezvoltare a Sectorului de Tineret(2014 – 2020), precum și cu Acordul de Asociere a Republicii Moldova cu Uniunea Europeană, inclusiv recomandarile organizațiilor internaționale cum ar fi, Consiliul Europei, Organizația Națiunilor Unite, Organizaţia pentru Securitate şi Cooperare în Europa (OSCE) etc. Acțiunile prevăzute în Planul de acţiuni urmează a fi integrate în alte politici naționale sectoriale și luate în considerare la elaborarea Cadrului Bugetar pe Termen Mediu (CBTM), cu planificare financiară pentru anii următori.

**4. Evaluarea și monitorizarea Planului de acțiuni**

Monitorizarea și evaluarea Planului de acţiuni urmează a fi efectuate de către Biroul Relaţii Interetnice prin intermediul Comitetului interministerial din componenţa căruia fac parte reprezentanți ai diferitor ministere şi instituţii relevante, la nivel de vice-ministru (în special, Ministerul Educației, Ministerul Sănătății, Ministerul Muncii, Protecției Sociale şi Familiei, Ministerul Afacerilor Externe şi Integrării Europene etc.), 3 reprezentanți ai societății civile roma, cu respecatarea balanței gender. Întrunirile Comitetului interministerial urmează a fi organizate cel puțin de 2 ori pe an.

Monitorizarea va constitui un proces continuu de evaluare în baza indicatorilor de preformanță și a rezultatelor obținute pe fiecare acțiune. Îndicatorii stabiliţi în Plan vor putea fi completați sau schimbați pe perioada realizării acestora, în baza dispozițiilor instituției responsabile.

Procesul de monitorizare va fi realizat prin colectarea, prelucrarea şi analiza datelor de monitorizare, identificarea erorilor sau a efectelor neprevăzute, precum şi propunerea eventualelor corectări de conţinut şi de formă în obiectivele şi acţiunile planificate. Datele statistice şi administrative sînt colectate utilizînd resursele autorităţilor administraţiei publice centrale responsabile de politica sectorială, autorităţilor administraţiei publice locale, cît şi prin sondaje efectuate de către instituţiile specializate.

Activitatea de monitorizare a Planului are un caracter sistematic şi include elaborarea, de către Biroul Relaţii Interetnice, a rapoartelor anuale de progres şi prezentarea acestora Guvernului.

Raportul final de evaluare, după ultima etapă de implementare, va fi elaborat de Cancelaria de Stat. Pentru a asigura un proces obiectiv şi comprehensiv, evaluarea finală va implica atît ministerele şi autorităţile administrative centrale, cît şi parteneri-cheie, precum: reprezentanţele structurilor regionale şi internaţionale în Republica Moldova, organizaţiile non-guvernamentale rome şi alţi exponenţi ai societăţii civile. În urma evaluării vor fi identificate aspecte ce ţin de relevanţa şi statutul rezultatelor de politici, precum şi factorii care contribuie, împiedică sau periclitează obţinerea rezultatelor de politici.

Transparenţa procesului de implementare a Planului se asigură prin publicarea pe pagina oficială a Biroului Relaţii Interetnice a rapoartelor anuale de progres, precum şi a raportului final de evaluare după implementarea acestuia. Biroul Relaţii Interetnice va asigura mediatizarea pe larg a procesului de realizare a Planului, precum şi oferirea informaţiilor relevante partenerilor din ţară şi de peste hotare.

|  |  |  |  |  |  |
| --- | --- | --- | --- | --- | --- |
| **Obiectivul specific** | **Denumirea acţiunii** | **Termenul-limită** | **Instituţia responsabilă** | **Indicatorii de rezultat** | **Modalitatea de finanțare** |
| **Costul necesar, mii lei** |
| **1** | **2** | **3** | **4** | **5** | **6** |
| **I. EDUCAȚIE** |
| **Obiectivul general: Crearea unui sistem educațioal incluziv și eficient bazat pe principiile echității, nedescriminării și respectului diversității, care va contribui la integrarea populației de etnie romă în societate** |
| Creșterea ratei de participare a copiilor romi, în special a fetelor rome, în sistemul educațional, preșcolar și preuniversitar | 1) Organizarea campaniilor de informare și conștientizare pentru părinți în vederea înregistrării și înrolării copiilor în sistemul de educație, obligativitatea învățămîntului primar și necesității de continuare a studiilor | Trimestrul IV, 2020 | Ministerul Educaţiei, Direcţia generală educaţie, tineret şi sport,Administraţia Publică Locală | Numărul campaniilor organizate.Numărul părinților informați | În limita alocațiilor bugetare |
| 20,0 |
| 2) Elaborarea studiului în vederea depistării fenomenului discriminării și segregării copiilor romi în sistemul educațional | Trimestrul IV, 2017 | Ministerul Educaţiei, Direcţia generală educaţie, tineret şi sport | Cazurile raportate de segregare şi discriminare | În limita alocațiilor bugetare |
| 30,0 |
| 3) Înscrierea prioritară și necondiționată a copiilor romi cu vîrste sub 7 ani în grădinițe și creșe, cu asigurarea gratuită a hranei pentru aceştia | Trimestrul III, anual 2020 | Administraţia Publică Locală, Ministerul Educaţiei | Numărul copiilor romi de 3 - 6 ani înscriși în grădiniţe și creșe va crește cu 5% anual | În limita alocațiilor bugetare |
| 54,0 anual |
| 4) Asigurarea transportării gratuite a copiilor din localitățile intens populate de romi aflate la o distanță mai mare de 4 km de la cea mai apropiată instituție de învățămînt | Trimestrul IV, 2020 | Administraţia Publică Locală, Ministerul Educaţiei | Numărul copiilor romi care sunt transportați zilnic la școală | În limita alocațiilor bugetare |
| 5) Asigurarea gratuită a elevilor romi cu manuale  | Trimestrul III, anual pînă 2020 | Ministerul Educaţiei  | Numărul copiilor romi care au beneficiat de manuale şi materiale didactice gratuit | În limita alocațiilor bugetare |
| 6) Introducerea programului cu orar prelungit de studii pentru copiii romi pentru pregătirea temelor de acasă și organizarea orelor de meditație | Trimestrul II, anual pînă 2020 | Administraţia Publică Locală | Numărul copiilor beneficiari. Numărul de instituții cu orar de studii prelungit | În limita alocațiilor bugetare |
| 66,33 anual |
| Îmbunătățirea procesului educațional al copiilor romi (6-18 ani) prin școlarizarea obligatorie și reducerea ratei absenteismului nemotivat și abandonului școlar timpuriu | 7) Identificarea copiilor care nu frecventează școala în mod regulat și necesitățile acestora pentru școlarizarea ulterioară | Trimestrul III, anual pînă 2020 | Administraţia Publică Locală de nivelul I şi II | Numărul copiilor beneficiari care provin din familii social vulnerabile | În limita alocațiilor bugetare |
| 8) Elaborarea curriculumului școlar la disciplina ,,Istoria, cultura și tradițiile romilor din Republica Moldova” și întroducerea acesteia în cadrul cursului de bază/opțional preuniviersitar ,,Educația interculturală” | Trimestrul I 2017 | Ministerul Educaţiei | Curriculum-urile la disciplina ,,Istoria, cultura și tradițiile romilor din Republica Moldova” elaborate și implementate. Numărul copiilor beneficiari în raport cu numărul absolvenților | În limita alocațiilor bugetare |
| 9) Asigurarea locurilor de cazare în căminele instituţiilor superioare de învăţămînt pentru studenţii romi gratuit în condiţiile legii | Trimestrul II 2016 – 2017 | Instituţiile superioare de învăţămînt | Numărul studenților romi cazați în raport cu numărul total al studenților romi | În limita alocațiilor bugetare |
| 10) Instruirea anuală a 100 de educatori și profesori cu privire la tolerarea interetnică și interculturală și eliminarea prejudecăților | Trimestrul II 2017 | Ministerul Educaţiei | Reducerea cu 30% a abandonului școlar și absenteismului | În limita alocațiilor bugetare |
| 40,0 anual |
| 11) Aplicarea măsurilor administrative pentru prevenirea actelor de segregare în sistemul educaţional | Trimestrul II 2016 | Ministerul Educaţiei  | Acte normative modificate | În limita alocațiilor bugetare |
| 12) Implicarea părinților romi în diferite comitete părintești privind monitorizarea și implicarea copiilor de vîrstă preșcolară, școlară și universitară | Trimestrul II 2016 | Ministerul Educaţiei  | Proiecte-pilot coordonate la nivel național. Numărul părinților implicați în comitete părintești | În limita alocațiilor bugetare |
| 13) Eficientizarea acțiunilor, măsurilor întreprinse de diferite organizații internaționale, ONG-uri în domeniul educației în vederea excluderii dublării | Trimestrul II 2016 – 2017 | Biroul Relaţii Interetnice | Numărul de acțiuni coordinate și întreprinse | În limita alocațiilor bugetare |
| 14) Organizarea de cursuri specializate de instruire a polițiştilor privind lucrul cu minoritățile etnice, în special romi | Trimestrul II 2016 – 2017 | Ministerul Afacerilor Interne | Numărul de ore în cadrul cursurilor organizate pentru poliţişti.1500 a polițişti instruiți | În limita alocațiilor bugetare30,0 anual |
| 15) Organizarea cursurilor de consolidare a capacităților polițiştilor în domeniul protecției drepturilor omului, în special a minorităților naționale | Trimestrul III, anual 2020 | Ministerul Afacerilor Interne | Numărul de ore în cadrul cursurilor organizate.Numărul de polițişti instruiți | În limita alocațiilor bugetare |
| 16) Înmatricularea tinerilor romi în cadrul Academiei ,,Ștefan cel Mare” cu finanțare bugetară | Trimestrul IV, 2020 | Ministerul Afacerilor Interne | Cel putin 2 tineri romi înmatriculați | În limita alocațiilor bugetare |
| 17) Promovarea studierii patrimoniului etnocultural al comunității rome din Republica Moldova și diseminarea publică a rezultatelor științifice în spațiul multicultural european |  | Academia de Științe a Moldovei | Numărul evenimentelor organizate | În limita alocațiilor bugetare |
| **II. MUNCĂ ȘI PROTECŢIE SOCIALĂ** |
| **Obiectivul general: Sporirea semnificativă a încadrării persoanelor de etnie romă în cîmpul muncii și creșterea bunăstării economice a acestora** |  |
| Creșterea ratei de încadrare în cîmpul muncii a persoanelor de etnie romă, în special a femeilor rome, prin informare, instruire profesională, mediere și implicare în munca publică | 18) Informarea cetăţenilor, inclusiv de etnie romă, în cadrul deplasărilor în teritoriu a echipelor mobile ale Birourilor Comune de Informaţii şi Servicii despre măsurile şi serviciile de ocupare prestate de agenţiile teritoriale pentru ocuparea forţei de muncă | Trimestrul II 2016 - 2017 | Administraţia Publică LocalăParteneri: Agenţia Naţională pentru Ocuparea Forţei de Muncă, Organizaţii neguvernamentale | Numărul persoanelor informate | În limita alocațiilor bugetare |
| 20,0 |
| 19) Înregistrarea la agenţiile teritoriale pentru ocuparea forţei de muncă a persoanelor aflate în căutarea unui loc de muncă de etnie romă şi acordarea serviciilor de mediere în scopul încadrării sau reîncadrării în muncă | Trimestrul I 2016 - 2017 | Agenţia Naţională pentru Ocuparea Forţei de Muncă Parteneri: Administraţia Publică Locală | Numărul persoanelor de etnie romă înregistrate.Numărul persoanelor de etnie romă angajate în cîmpul muncii | În limita alocațiilor bugetare |
| 20) Evaluarea capacităților existente în comunitățile rome și identificarea nevoilor potenţialilor angajatori (la nivel local) pentru a adapta pregătirea către cererile pe piaţa forței de muncă | Trimestrul I 2018 | Administraţia Publică Locală | Numărul angajatorilor care au angajat etnici romi | În limita alocațiilor bugetare |
| 21) Acordarea serviciilor de orientare şi formare profesională persoanelor de etnie romă înregistrate la agenţiile teritoriale pentru ocuparea forţei de muncă | Trimestrul II 2017 - 2018 | Agenţia Naţională pentru Ocuparea Forţei de Muncă Parteneri: Administraţia Publică Locală | Numărul persoanelor de etnie romă absolvenţi ai cursurilor.Numarul de persoane angajate după absolvirea cursurilor | În limita alocațiilor bugetare |
| 80,0 |
| 22) Facilitarea angajării absolvenţilor de etnie romă cu studii superioare (complete sau incomplete) în organele administraţiei publice centrale și locale | Trimestrul IV, 2020 | Cancelaria de Stat | Numărul persoanelor de etnie romă, femei și bărbați în egală măsură, care participă la programe de stagii în Administraţia Publică Centrală, Administraţia Publică Locală | În limita alocațiilor bugetare |
| 23) Antrenarea şomerilor de etnie romă la lucrări publice remunerate | Trimestrul III, 2020 | Agenţia Naţională pentru Ocuparea Forţei de Muncă Parteneri: Administraţia Publică Locală | Numărul şomerilor romi antrenaţi la lucrări publice remunerate | În limita alocațiilor bugetare |
| Sporirea numărului persoanelor de etnie romă, angajate în sectorul economic, privat prin promovarea activității de întreprinzător și angajare în cîmpul muncii | 24) Acordarea protecţiei sociale în caz de şomaj în conformitate cu legislaţia în vigoare în domeniul ocupării forţei de muncă | Trimestrul I, 2020 | Agenţia Naţională pentru Ocuparea Forţei de Muncă Parteneri: Administraţia Publică Locală | Numărul de beneficiari  | În limita alocațiilor bugetare |
| 25) Susținerea întreprinzătorilor romi care doresc să inițieze o afacere în localitățile intens populate de romi prin programele de creditare existente  | Trimestrul II 2017 - 2019 | Ministerul Economiei,Organizaţia pentru Dezvoltarea Întreprinderilor Mici şi Mijlocii | Numărul persoanelor care au înregistrat o afacere privată. Măsuri legislative de susținere a micului business adoptate | În limita alocațiilor bugetare |
| 30,0Donatori  |
| 26) Organizarea cursurilor de instruire a persoanelor de etnie romă - şomeri, în special a femeilor, care doresc să iniţieze o afacere, în baza cererilor depuse | Trimestrul II 2017 - 2020 | Agenţia Naţională pentru Ocuparea Forţei de Muncă  | Numărul cererilor precăutate.Numărul persoanelor instruite | În limita alocațiilor bugetareDonatori |
| 27) Diseminarea informațiilor și elaborarea programelor comune între instituții de stat, ONG-uri și donatori pentru promovarea și diversificarea fondurilor destinate comunității romilor | Trimestrul II, 2019 | Biroul Relaţii Interetnice, Administraţia Publică Locală  | Numărul de programe comune | În limita alocațiilor bugetare |
| 28) Acordarea asistenței sociale familiilor de romi în conformitate cu legislaţia în vigoare | Trimestrul IV, 2020 | Ministerul Educaţiei,Ministerul Sănătăţii | Numărul de familii  | În limita alocațiilor bugetare |
| 29) Informarea comunităților rome despre programele de asistenţă socială externe | Trimestrul III 2016 - 2017 | Ministerul Muncii Protecţiei Sociale şi Familiei | Numărul campaniilor de informare realizate | În limita alocațiilor bugetare |
| 30) Organizarea campaniilor de informare și conștientizare pentru comunitatea romă cu privire la oportunitățile de angajare și recrutare în poliție | Trimestrul III 2016 - 2017 | Agenţia Naţională pentru Ocuparea Forţei de Muncă  | Numărul campaniilor de informare realizate | În limita alocațiilor bugetare |
| 20,0 |
| **III. SĂNĂTATE** |  |
| **Obiectivul general: Ameliorarea stării sănătății populației de etnie romă și asigurarea accesului nediscriminatoriu la serviciile medicale** |
| Îmbunătățirea nivelului de sănătate în rîndurile romilor prin informare, servicii calitative şi reducerea discriminării   | 31) Informarea populației de etnie romă despre beneficiile încadrării în sistemul asigurări obligatorii de asistență medicală | 2016 - 2020 | Ministerul Sănătății, Compania Națională de Asigurări în Medicină | Numărul întrunirilor organizate | În limita alocațiilor bugetare |
| 32) Informarea populației de etnie romă cu privire la:- tipurile de asistență medicală și spectrul general al serviciilor la care au dreptul persoanele asigurate în sistemul asigurării obligatorii de asistență medicală;- prevenirea bolilor transmisibile prin imunizare;- prevenirea fumatului, consumului abuziv de alcool și consumului ilicit de droguri;- prestarea serviciilor de sănătate prietenoase tinerilor | 2016 - 2020 | Ministerul Sănătății, Biroul Relații InteretniceParteneri: Compania Naţională de asigurări în medicină, Administraţia Publică Locală, Organizația Mondială a Sănătății, Fondul Internațional pentru Urgențe ale Copiilor al Națiunilor Unite (UNICEF), [Fondul Naţiunilor Unite pentru Populaţie (UNFPA)](https://www.google.md/url?sa=t&rct=j&q=&esrc=s&source=web&cd=8&cad=rja&uact=8&ved=0ahUKEwiv_Y3t5snLAhXI7hoKHW7iANAQFggtMAc&url=http%3A%2F%2Faids.md%2Faids%2Findex.php%3Fcmd%3Ditem%26id%3D238%26lang%3Dro&usg=AFQjCNHm7BANt62qOHh6VrO8_rVDM7QMQQ), Organizații neguvernamentale | Numărul întrunirilor organizate | În limita alocațiilor bugetare |
| 33) Fortificarea capacităților personalului medical în domeniul prevenirii și combaterii discriminării față de populația de etnie romă și asigurarea confidențialității în procesul de consiliere și mediere | 2016 - 2020 | Ministerul Sănătății, Institutul de Instruire Continuă | Numărul cursurilor de instruire şi a lucrătorilor medicali instruiţi | În limita alocațiilor bugetare |
| 34) Organizarea campaniilor de informare cu accent pe vaccinarea copiilor, prevenirea bolilor infecțioase, dependența de droguri, asistența medicală primară, etc. în localități unde locuiesc etnici romi | Trimestrul II 2016 - 2018 | Ministerul Sănătăţii | Numărul campaniilor și întrunirilor organizate în raport cu numărul pacienților care au beneficiat de asistență medicală | În limita alocațiilor bugetare |
| Donatori |
| 35) Adoptarea unor măsuri legale care să lărgească criteriile de obținere a poliței medicale de asigurare pentru etnicii romi | Trimestrul II, 2016 | Ministerul Sănătăţii | Măsurile legale adoptate coraport cu numărul romilor care au obţinut poliţa de asigurare medicală, rata persoanelor de etnie romă care au polițe de asigurare medicală va atinge 80% către anul 2015 | În limita alocațiilor bugetare |
| Sporirea accesului și adresabilității persoanelor de etnie romă la servicii medicale, inclusiv de urgență | 36) Inițierea unui studiu privind obstacolele și premizele obținerii poliței medicale pentru etnicii romi în accesarea serviciilor medicale | Trimestrul III, 2017 | Ministerul Sănătăţii | Studiu publicat | În limita alocațiilor bugetare |
| Donatori |
| 37) Crearea de puncte medicale în comnitățile de romi daca ele nu există, desemnarea de personal medical și dotarea acestora | Trimestrul III 2018 - 2019 | Ministerul Sănătăţii | Numărul de puncte medicale create. Numărul de personal angajat. | În limita alocațiilor bugetare |
| **IV. LOCUINȚE ȘI DEZVOLTAREA COMUNITARĂ** |  |  |  |  |
| **Obiectivul general: Asigurarea condițiilor decente de locuit pentru persoanele de etnie romă și sporirea calității vieții acestora** |
| Îmbunătățirea nivelului de trai în rîndurile romilor | 38) Legalizarea şi documentarea terenurilor şi caselor aflate sub proprietate deţinute de etnicii romi, inclusiv prin modificarea cadrului normativ existent | Trimestrul IV, 2020 | Administraţia Publică Locală, Ministerul Justiţiei | Legislație modificată. Numărul de case și terenuri legalizate pentru persoanele de etnie romă | În limita alocațiilor bugetare |
| Ameliorarea condițiilor de locuit pentru persoanele de etnie romă, în special în localitățile intens populate de romi | 39) Identificarea terenurilor noi destinate construcțiilor caselor de locuit și implementarea planurilor cadastrale noi cu asigurarea infrastructurii tehnice și sociale în zonele urbane și rurale unde locuiesc etnicii romi | Trimestrul IV, 2020 | Administraţia Publică Locală, Agenția Relații Funciare și Cadastru | Numărul de familii rome cărora le-a fost repartizat un lot de teren pentru construcția unei case | În limita alocațiilor bugetare |
| 40) Implementarea proiectelor și programelor de construcție a caselor sociale pentru etnicii romi, în special a persoanelor defavorizate | Trimestrul IV, 2019 | Administraţia Publică Locală, Ministerul Dezvoltării Regionale şi Construcţiilor | Numărul proiectelor /programelor | În limita alocațiilor bugetare |
| 3600,0 |
| 41) Conectarea gospodăriilor casnice ale persoanelor de etnie romă la rețeaua de alimentare cu energie electrică, gaz și apă | Trimestrul IV, 2018 | Administraţia Publică Locală | Rata de conectate la rețeaua de energie electrică a gospodăriilor de romi va atinge 100% către anul 2020 | În limita alocațiilor bugetare |
| 42) Realizarea unui studiu cu privire la condițiile de trai ale etnicilor romi din zonele rurale și urbane | Trimestrul IV, 2018 | Biroul Relaţii Interetnice, Ministerul Muncii, Protecției Sociale și Familiei, Ministerul Economiei | Publicarea unui studiu | În limita alocațiilor bugetare |
| 30,0 |
| 43) Examinarea posibilităţii acordării ajutoarelor materiale romilor întru reabilitarea/reparaţia caselor de locuit conform legislaţiei în vigoare | Trimestrul IV, 2018 | Administraţia Publică Locală | Numărul de cereri precăutate | În limita alocațiilor bugetare |
| **V. PARTICIPAREA ROMILOR ÎN PROCESE DECIZIONALE ȘI COMBATEREA DISCRIMINĂRII** |  |
| **Obiectivul general: Îmbunătățirea participării romilor și reducerea discriminării** |
| Promovarea si sustinerea participarii romilor în procesul de luare a deciziilor la nivel local şi central | 44) Angajarea romilor sub formă de măsură pozitivă în diferite instituții guvernmamentale la nivel local și central prin implementarea Legii cu privire la serviciul public, Legii privind administrația publică locală și monitorizarea semestrială a procedurilor de angajare | Trimestrul IV, 2020 | Cancelaria de Stat, Administraţia Publică Centrală, Administraţia Publică Locală | Numărul cererilor de angajare în raport cu numărul romilor angajați | În limita alocațiilor bugetare |
| 45) Implicarea organizaţiilor ce reprezintă interesele persoanelor de etnie romă, prin participarea la şedinţele consiliilor/comisiilor relevante pentru a lua parte la diferite procese decizionale ce îi afectează | Trimestrul IV, 2020 | Cancelaria de Stat, Biroul Relaţii Interetnice  | Rata participării crește cu 2% anual | În limita alocațiilor bugetare |
| 46) Elaborarea și implementarea conceptului şi metodologiei cursurilor de instruire/seminarelor pentru funcționarii publici cu tematica prevenirii și combaterii discriminării romilor | Trimestrul III, 2018 | CPPDAE | Numarul funcționarilor publicii instruiți în problematica romilor | În limita alocațiilor bugetare |
| 20,0 |
| 47) Stimularea tinerilor romi (absolvenți ai învățămîntului secundar și superior) să efectueze practica de producere în cadrul instituțiilor publice | Trimestrul II, 2019 | Administraţia Publică Centrală, Administraţia Publică Locală | Numărul tinerilor de etnie romă care au efectuat practica în cadrul instituțiilor publice | În limita alocațiilor bugetare |
| 48) Crearea secțiilor de votare în localitățile intens populate de romi conform standardelor prevăzute de legislație și dotarea acestora cu materiale în limba de stat și romani | Trimestrul II, 2018 | Comisia Electorală Centrală,Administraţia Publică Locală | Numărul secțiilor de votare create și echipate. Buletine de vot disponibile în limba romani | În limita alocațiilor bugetare |
| 49) Organizarea campaniilor de conștientizare pentru stimularea participării la vot în localitățile intens populate de romi | Trimestrul IV, 2018 | Administraţia Publică Locală, Organizaţii neguvernamentale, Organizaţia pentru Securitate şi Cooperare în Europa (OSCE) | Creșterea cu 15% a numărului persoanelor de etnie romă -participanţi la alegeri | În limita alocațiilor bugetare |
| 50) Examinarea posibilităţii creării unei direcţii specializate pe problemele romilor în cadrul Biroului Relații Interetnice și angajarea în cadrul direcţiei a etnicilor romi | Trimestrul I, 2017 | Biroul Relaţii Interetnice, Ministerul Finaţelor,Cancelaria de Stat | Secția creată, numărul romilor angajati, plan de activitate elaborat | În limita alocațiilor bugetare |
| 1700,0 |
| 51) Promovarea serviciului de mediator comunitar pentru comunităţile de romi prin continuarea procesului de angajare a mediatorilor comunitari în cele 47 de comunități identificate | Trimestrul IV, 2016 | Cancelaria de Stat, Biroul Relaţii Interetnice, Ministerul Muncii, Protecţiei Sociale şi Familiei | 47 de mediatori comunitari angajaţi în 44 de comunităţi cu populaţie de romi | În limita alocațiilor bugetare |
| 1204,416 |
| 52) Planificarea bugetară pentru mediatorii comunitari în comunitățile de romi în conformitate cu Cadrul de Cheltuieli pe Termen Mediu | Trimestrul I, 2016 | Administraţia Publică Locală | Resurse financiare alocate în Cadrul de Cheltuieli pe Termen Mediu | În limita alocațiilor bugetare |
| 53) Monitorizarea și procesarea cazurilor de discriminare și abuz din partea polițiştilor | Trimestrul IV, 2020 | Ministerul Afacerilor Interne | Studiu elaborat conform metodologiei de colectare a datelor statistice (numărul condamnaților, tipul sancțiunilor aplicate) | În limita alocațiilor bugetare |
| 54) Organizarea campaniilor de informare a comunităților rome privind drepturile prevăzute de legislația în vigoare | Trimestrul II, 2018 | Biroul Relaţii Interetnice  | Numărul campaniilor organizate | În limita alocațiilor bugetare |
| 55) Instruirea judecătorilor, procurorilor și avocaților privind prevederile legislației antidiscriminare și practica judiciară cu privire la drepturile romilor | Trimestrul II, 2019 | Ministerul Justiţiei | Numărul cursurilor de instruire organizate | În limita alocațiilor bugetare |
| 56) Acordarea asistenței juridice și consilierea persoanelor de etnie romă în ce privește accesul la justiție și soluționarea conflictelor | Trimestrul IV, 2020 | Ministerul Justiţiei | Numărul de cazuri asistate pentru populația romă în raport cu numărul total al cazurilor asistate | În limita alocațiilor bugetare |
| 57) Informarea comunităților rome despre necesitatea și beneficiile documentării cu acte de identitate (campanii de informare, distribuirea materialelor informative, spoturi TV, postere, anunțuri în ziarele locale) | Trimestrul IV, 2017 | Cancelaria de Stat, Administraţia Publică Locală | Campanii organizate în localitățile de romi (inclusiv în limba romani) | În limita alocațiilor bugetare |
| 20,0 |
| 58) Înregistrarea nou-născuților romi și nașterii copiilor de vîrstă preșcolară și școlară, eliberarea actelor de identitate persoanelor de etnie romă | Trimestrul IV, 2019 | Ministerul Justiţiei | Calitatea materialelor și disponibilitatea în mai multe limbi | În limita alocațiilor bugetare |
| 50,0 |
| 59) Acordarea suportului juridic gratuit pentru persoanele de etnie romă (cetăţeni ai Republicii Moldova), care se confruntă cu impedimente instituţionale la prima documentare (certificate de naştere/ bulletin de identitate) | Trimestrul IV, 2019 | Ministerul Tehnologiei Informaţiei şi Comunicaţiei, Întreprinderea de Stat ,,Centrul Resurselor Informaţionale de Stat ,,Registru” | Rata anuală de înregistrare și documentare a nou-născuților romi atinge 90%. Numărul copiilor romi de vîrstă preșcolară și școlară documentați crește cu 15% anual.Numărul persoanelor de etnie romă cu acte de identitate crește cu 15% anual | În limita alocațiilor bugetare |
| 60) Examinarea posibilităţii acordării ajutorului material unic persoanelor de etnie romă (cetăţeni ai Republicii Moldova) pentru documentarea primară (certificate de naştere/ bulletin de identitate), la strict necesitate |  | Întreprinderea de Stat ,,Centrul Resurselor Informaţionale de Stat ,,Registru”,Administraţia Publică Locală | Numărul persoanele de etnie romă cărora li s-a acordat ajutor material unic | În limita alocațiilor bugetare |
| Promovarea diversităţii culturale ale romilor | 61) Implementarea programelor/ proiectelor pentru implicarea romilor în viaţa culturală la nivel local şi central | Trimestrul IV, 2020 | Ministerul Culturii,Biroul Relaţii Interetnice,Administraţia Publică Locală | Numărul proiectelor implementate. Bugetul proiectelor implementate | În limita alocațiilor bugetare |
| 62) Implicarea romilor la festivaluri, expoziții, concursuri de artă și alte evenimente culturale organizate la nivel local şi central | Trimestrul IV, 2020 | Ministerul Culturii,Biroul Relaţii Interetnice,Administraţia Publică Locală | Numărul activităților desfășurate cu participarea romilor | În limita alocațiilor bugetare |
| 63) Crearea unei baze de date a folclorului muzical al romilor şi diseminarea acesteia prin posturile TV şi radio | Trimestrul II, 2018 | IPNA Compania ,,Teleradio-Moldova”,Ministerul Culturii,Administraţia Publică Locală | Numărul pieselor înregistrate şi difuzate  | În limita alocațiilor bugetareDonatori  |
| 64) Aplicarea ONG-urilor rome la concursul privind finanțarea proiectelor culturale şi susţinerea metodologică din partea Ministerului Culturii în conformitate cu „Regulamentul cu privire la modul de finanţare din bugetul de stat a proiectelor culturale desfăşurate de asociaţiile obşteşti”, aprobat prin Hotărârea Guvernului nr. 834 din 08.10.2014 întru crearea:- orchestrei ,,Taraf lăutăresc roma”, şi- Centrului de Cultură al Romilor | Trimestrul IV, 2017 | Ministerul Culturii Parteneri: Organizaţii neguvernamentale | Proiecte finanţate | În limita alocațiilor bugetare |
| 65) Susținerea și promovarea schimbului cultural cu organizațiile similare de peste hotare cu scopul popularizării patrimoniului artistic și operelor tinerilor artiști și autori de etnie romă | Trimestrul IV, 2020 | Ministerul Culturii | Numărul evenimentelor la care au participat artiştii romi peste hotare | În limita alocațiilor bugetare |
| 66) Înregistrarea şi susținerea formațiilor artistice ale romilor | Trimestrul II, 2017 | Administraţia Publică Locală | Numărul formaţiilor înregistrate | În limita alocațiilor bugetare |
| 67) Organizarea și desfășurarea evenimentelor culturale consacrate Zilei Internaționale a Romilor | Trimestrul IV, anual, 2020 | Biroul Relaţii Interetnice,Administraţia Publică LocalăParteneri: Organizaţii neguvernamentale | Numărul evenimentelor organizate | În limita alocațiilor bugetareDonatori |
| 68) Elaborarea și promovarea de programe speciale care vor asigura și spori vizibilitatea și reflectarea vieții comunității romilor în format audio, video și scris | Trimestrul II, 2018 | IPNA Compania ,,Teleradio-Moldova”,Biroul Relaţii Interetnice | Numărul programelor TV și audio difuzate precum și a articolelor publicate | În limita alocațiilor bugetare |
| 69) Realizarea unor filme sau reportaje tematice care să reflecte viața și dificultățile cu care se confruntă comunitățile rome în Moldova precum și istoria romilor (Holacaust etc.) | Trimestrul IV, 2017 | IPNA Compania ,,Teleradio-Moldova”, Biroul Relaţii Interetnice | Reportaje și filme documentare realizate și difuzate la televiziunea publică | În limita alocațiilor bugetare |
|  | 70) Monitorizarea periodică a radiodifuzorilor și elaborarea rapoartelor privind timpul/spațiul de emisie alocat comunității rome  | Trimestrul I, 2019 | Consiliul Coordonator al Audiovizualului | Numărul monitorizărilor efectuate  | În limita alocațiilor bugetare |
| 71) Acordarea de asistență și suport în consolidarea capacităților jurnaliștilor privind reflectarea echidistantă și obiectivă a informațiilor din comunitatea romă | Trimestrul IV, 2018 | Consiliul Coordonator al Audiovizualului,IPNA Compania ,,Teleradio-Moldova”,Biroul Relaţii Interetnice  | Numărul jurnaliştilor instruiţi şi a articolelor publicate | În limita alocațiilor bugetare |
| 72) Crearea și menținerea paginii-web destinate culturii comunităților rome în Moldova | Trimestrul IV, 2020 | Biroul Relaţii Interetnice | Existenţa unei pagini web dedicată culturii și tradițiilor romilor | În limita alocațiilor bugetare |
| **VI. MONITORIZAREA IMPLEMENTĂRII PLANULUI DE ACŢIUNI** |
| **Obiectivul general: Monitorizarea și evaluarea procesului de implementare a Planului de acțiuni privind susținerea populației de etnie romă din Republica Moldova pentru anii 2016-2020** |
|  | 73) Informarea Administraţiei Publice Centrale şi Locale privind Planul de acțiuni pentru susținerea populației de etnie romă din Republica Moldova pentru anii 2016-2020  | Trimestrul I, 2016 | Cancelaria de Stat | Autoritățile administrației publice centrale și locale (de nivel I și II) informate despre Planul de acțiuni | În limita alocațiilor bugetare |
| 74) Întocmirea Planului local de acţiune pentru susţinerea populației de etnie romă în urma evaluării nevoilor comunităților locale și prezentarea acestuia în cadrul ședințelor Consiliilor locale | Trimestrul III, 2016 | Administraţia Publică Locală | Planurile de acţiuni elaborate | În limita alocațiilor bugetare |
| 75) Evaluarea anuală a gradului de implementare a Planului de acțiuni pentru susținerea populației de etnie romă pentru anii 2016-2020 | Trimestrul IV, anual, 2020 | Cancelaria de Stat, Biroul Relaţii Interetnice  | Raport de evaluare elaborat și recomandări înaintate | În limita alocațiilor bugetare |
| 76) Publicarea Raportului anual de evaluare a implementării Planului de acțiuni pentru susținerea populației de etnie romă pentru anii 2016-2020 | Trimestrul IV, anual, 2020 | Cancelaria de Stat  | Raport publicat, inclusiv pe pagina web a Cancelariei de stat | În limita alocațiilor bugetare |
| 77) Evaluarea impactului Programelor și Planurilor naționale existente asupra persoanelor de etnie romă | Trimestrul IV, 2020 | Biroul Relații Interetnice | Publicarea rapoartelor de evaluare | În limita alocațiilor bugetare |
| 78) Asigurarea includerii componentei ,,Romi” în toate politicile naționale ca parte componenta a Strategiei Guvernului 2020 | Trimestrul IV, 2020 | Cancelaria de Stat | Numărul actiunilor şi resursele financiare alocate specific pentru comunităţile de romi | În limita alocațiilor bugetare |
| 79) Evaluarea impactului Planului de acțiuni pentru următoarea perioadă după expirarea acțiunii Planului | Trimestrul IV, 2020 | Biroul Relaţii Interetnice,Cancelaria de Stat | Publicarea raportului | În limita alocațiilor bugetare |
| 120,0 |

1. Studiu analitic cu privire la situația romilor în comunitățile cu pondere sporită a populației roma efectuat de UNDP Moldova 2014

2 Numărul romilor se presupune a fi mult mai mare, conform estimărilor experţilor, liderilor organizaţiilor roma [↑](#footnote-ref-1)